ประกาศคณะกรรมการกํากับตลาดทุนที่ ทธ/น/ข. 47 /2553เรื่อง หลักเกณฑ์ในการให้คําแนะนําการลงทุนและการให้บริการ เกี่ยวกับการซื้อขายหน่วยลงทุน\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 112 มาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับตลาดทุน ที่ ทข. 55/2552 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุน ลงวันที่ 3 สิงหาคม พ.ศ. 2552(2) ประกาศคณะกรรมการกํากับตลาดทุน ที่ ทข. 36/2553 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุน (ฉบับที่ 2) ลงวันที่ 14 กันยายน พ.ศ. 2553ข้อ ๒ ในประกาศนี้(1) คําว่า "ผู้ลงทุนสถาบัน" ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล (2) "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม (3) "ผู้ลงทุน" หมายความว่า ผู้สนใจจะลงทุนในหน่วยลงทุน หรือผู้ถือหน่วยลงทุน แล้วแต่กรณี (4) "ข้อมูลภายใน" หมายความว่า ข้อเท็จจริงอันเป็นสาระสําคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อประชาชนและบริษัทหลักทรัพย์ได้ล่วงรู้มาเนื่องจากการประกอบธุรกิจ(5) "หนังสือชี้ชวน" หมายความว่า หนังสือชี้ชวนเสนอขายหน่วยลงทุนของกองทุนรวม(6) "ขาย" ให้หมายความรวมถึง การเสนอขายด้วย(7) "หน่วยลงทุน" หมายความว่า หน่วยลงทุน และหน่วยลงทุนควบคู่กรมธรรม์(8) "หน่วยลงทุนควบคู่กรมธรรม์" หมายความว่า หน่วยลงทุนของกองทุนรวมที่ขายควบคู่ไปกับการขายกรมธรรม์ประกันชีวิตในรูปแบบของกรมธรรม์ประกันชีวิตควบคู่การลงทุน(9) "กรมธรรม์ประกันชีวิตควบการลงทุน" หมายความว่า กรมธรรม์ที่บริษัทประกันชีวิตออกให้ผู้เอาประกันภัย เพื่อเป็นหลักฐานว่าผู้เอาประกันภัยและบริษัทประกันชีวิตได้มีการทําสัญญาประกันชีวิตและสัญญาการลงทุนในหน่วยลงทุน โดยมีการตกลงว่าผู้เอาประกันภัยจะชําระค่าเบี้ยประกันชีวิตให้แก่บริษัทประกันชีวิตสําหรับการให้ความคุ้มครองต่อการมรณะหรือการจ่ายเงินเมื่อมีการทรงชีพ และผู้เอาประกันภัยจะชําระเงินค่าหน่วยลงทุนเพื่อการลงทุนในกองทุนรวมโดยผ่านบริษัทประกันชีวิต (10) "ตลาดหลักทรัพย์" หมายความว่า ตลาดหลักทรัพย์แห่งประเทศไทยหมวด ๑ บททั่วไป\_\_\_\_\_\_\_\_\_\_\_\_ข้อ ๓ ประกาศนี้ให้ใช้บังคับกับการให้คําแนะนําการลงทุนและการให้บริการเกี่ยวกับการซื้อขายหน่วยลงทุนของบริษัทหลักทรัพย์ดังต่อไปนี้(1) บริษัทหลักทรัพย์ที่ได้รับอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน (2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน และ (3) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม ในกรณีที่มีข้อกําหนดเป็นการเฉพาะสําหรับธุรกรรมประเภทใด บริษัทหลักทรัพย์ต้องปฏิบัติตามข้อกําหนดดังกล่าวเพิ่มเติม เมื่อให้บริการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุนในธุรกรรมประเภทนั้นข้อ ๔ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามประกาศนี้ได้ และเมื่อมีการปฏิบัติตามแนวทางดังกล่าวให้ถือว่าได้ปฏิบัติตามประกาศนี้แล้วหมวด ๒ หลักในการดําเนินธุรกิจ \_\_\_\_\_\_\_\_\_\_\_\_\_\_\_\_\_\_\_ข้อ ๕ เพื่อให้บริษัทหลักทรัพย์ทําหน้าที่ได้อย่างเหมาะสมในฐานะเป็นผู้มีวิชาชีพที่ได้รับความไว้วางใจให้ทําหน้าที่ให้คําแนะนําการลงทุน และให้บริการเกี่ยวกับการซื้อขายหน่วยลงทุน บริษัทหลักทรัพย์ต้องประกอบธุรกิจให้เป็นไปตามหลักเกณฑ์ดังนี้ (1) ดําเนินธุรกิจด้วยความซื่อสัตย์สุจริต ใช้ความรู้ ความสามารถ และความชํานาญ ด้วยความเอาใจใส่และระมัดระวัง รวมทั้งเป็นไปตามมาตรฐานของผู้มีวิชาชีพในลักษณะเดียวกันนั้น พึงกระทํา(2) ดําเนินธุรกิจโดยคํานึง และดูแลรักษาความเป็นระเบียบเรียบร้อยของตลาดโดยรวม (3) มีการบริหารจัดการความเสี่ยงอย่างเพียงพอ เหมาะสม และมีประสิทธิภาพ (4) มีเงินทุนที่เพียงพอต่อการดําเนินธุรกิจได้อย่างต่อเนื่อง (5) ปฏิบัติต่อผู้ลงทุนอย่างเป็นธรรม และคํานึงถึงประโยชน์ของผู้ลงทุนเป็นสําคัญ (6) มีการตรวจสอบข้อมูลเพื่อให้ทราบตัวตนที่แท้จริงและความต้องการของผู้ลงทุน (7) ให้ข้อมูลแก่ผู้ลงทุนอย่างเพียงพอ โดยข้อมูลดังกล่าวต้องสื่อสารได้อย่างชัดเจน ไม่บิดเบือน และไม่ทําให้สําคัญผิด (8) ใช้ความระมัดระวังอย่างสมเหตุสมผลเพื่อให้มั่นใจถึงความเหมาะสมของข้อมูลการลงทุนและคําแนะนําที่ให้แก่ผู้ลงทุน ตลอดจนการตัดสินใจดําเนินการใด ๆ เพื่อผู้ลงทุน (9) ในกรณีที่มีความขัดแย้งทางผลประโยชน์เกิดขึ้น ต้องดําเนินการให้มั่นใจได้ว่าผู้ลงทุนได้รับการปฏิบัติที่เป็นธรรมและเหมาะสม ไม่ว่าจะเป็นความขัดแย้งทางผลประโยชน์ระหว่าบริษัทหลักทรัพย์กับผู้ลงทุน หรือระหว่างผู้ลงทุนด้านธุรกิจหลักทรัพย์กับผู้ลงทุนในธุรกิจด้านอื่นของบริษัทหลักทรัพย์ (10) มีมาตรการอย่างเพียงพอในการคุ้มครองทรัพย์สินของผู้ลงทุน (11) ดําเนินธุรกิจและควบคุมดูแลพนักงานให้ปฏิบัติหน้าที่ให้เป็นไปตามข้อกําหนดของกฎหมายและกฎเกณฑ์ที่เกี่ยวข้องในการดําเนินธุรกิจ(12) ให้ความร่วมมือกับสํานักงานอย่างเต็มที่ โดยต้องแจ้งหรือเปิดเผยข้อเท็จจริงทุกประการที่เกี่ยวข้องกับบริษัทหลักทรัพย์และอยู่ภายใต้ความรับผิดชอบดูแลของบริษัทหลักทรัพย์อันเป็นประโยชน์หรือจําเป็นต่อการกํากับดูแลบริษัทหลักทรัพย์หรือตลาดทุนโดยรวมหมวด ๓ ระบบงาน\_\_\_\_\_\_\_\_\_\_\_\_\_\_ข้อ ๖ เพื่อให้บริษัทหลักทรัพย์มีการจัดโครงสร้างและระบบงานของบริษัทหลักทรัพย์ให้สามารถรองรับงานในการรับผิดชอบตามประเภทธุรกิจได้อย่างมีคุณภาพและสามารถควบคุมดูแลการปฏิบัติงานของบริษัทได้อย่างเหมาะสมและมีประสิทธิภาพตามหลักในการดําเนินธุรกิจในหมวด 2 คณะกรรมการกํากับตลาดทุนจึงวางแนวทางในการจัดให้มีโครงสร้างและระบบงานของบริษัทไว้ดังต่อไปนี้ (1) โครงสร้างการบริหารงาน(ก) การแบ่งหน้าที่และความรับผิดชอบภายในหน่วยงานหลักที่รับผิดชอบงานให้บริการเกี่ยวกับการซื้อขายหน่วยลงทุน(ข) บทบาทและหน้าที่ความรับผิดชอบของผู้บริหารระดับสูง(ค) การคัดเลือกและดูแลบุคลากรให้เหมาะสมตามลักษณะงานที่ปฏิบัติ (2) การให้คําแนะนําและให้บริการเกี่ยวกับการซื้อขายหน่วยลงทุน(ก) การเปิดบัญชีและการให้คําแนะนํา(ข) การติดต่อชักชวนและการให้คําแนะนํา(ค) การรับคําสั่งซื้อขายหน่วยลงทุนจากผู้ลงทุน(ง) การปฏิบัติการด้านงานสนับสนุน (จ) การป้องกันความขัดแย้งทางผลประโยชน์และการล่วงรู้ข้อมูลภายในระหว่างหน่วยงานและบุคลากร(ฉ) การจัดการเรื่องร้องเรียน (3) การดูแลรักษาทรัพย์สินของผู้ลงทุน(ก) การแยกทรัพย์สินของผู้ลงทุนออกจากทรัพย์สินส่วนตัวของบริษัทหลักทรัพย์(ข) การเก็บรักษา ตรวจสอบ ดูแล เบิกจ่าย และการจัดทําบัญชีทรัพย์สินผู้ลงทุนรวมทั้งการดูแลและติดตามสิทธิประโยชน์ที่เกิดจากทรัพย์สิน (4) การบริหารความเสี่ยง (5) การกํากับดูแลการปฏิบัติงานให้เป็นไปตามกฎกระทรวงและกฎเกณฑ์ที่เกี่ยวข้อง(6) การควบคุมภายใน (7) การจัดการและจัดเก็บข้อมูล ตลอดจนการรักษาความปลอดภัยของข้อมูลหมวด ๔ การดําเนินการเกี่ยวกับการให้คําแนะนําการลงทุนและ การให้บริการเกี่ยวกับการซื้อขายหน่วยลงทุน\_\_\_\_\_\_\_\_\_\_\_\_\_\_ส่วน ๑ บททั่วไป\_\_\_\_\_\_\_\_\_\_\_\_\_\_ข้อ ๗ ในการปฏิบัติให้เป็นไปตามหมวด 2 และหมวด 3 ให้บริษัทหลักทรัพย์ดําเนินการเกี่ยวกับการให้คําแนะนําการลงทุนและการให้บริการเกี่ยวกับการซื้อขายหน่วยลงทุนตามหลักเกณฑ์ดังต่อไปนี้ (1) การเปิดบัญชีและการรู้จักกับผู้ลงทุน ให้เป็นไปตามหลักเกณฑ์ในส่วนที่ 2 (2) การให้คําแนะนําการลงทุนและการให้บริการเกี่ยวกับการซื้อขายหน่วยลงทุน ให้เป็นไปตามหลักเกณฑ์ในส่วนที่ 3ข้อ ๘ ข้อมูลหรือคําแนะนําที่ผู้ลงทุนได้รับจะต้องมีลักษณะดังต่อไปนี้(1) ข้อมูลหรือคําแนะนําเกี่ยวกับลักษณะความเสี่ยงและความเหมาะสมในการลงทุนในหน่วยลงทุนต้องครบถ้วน(2) ได้รับข้อมูลหรือคําแนะนําที่เหมาะสมกับข้อมูลผู้ลงทุนที่มีความถูกต้องครบถ้วนและเป็นปัจจุบัน(3) ได้รับข้อมูลหรือคําแนะนําที่ถูกต้อง เป็นปัจจุบัน และไม่ปกปิดข้อมูลอันเป็นสาระสําคัญซึ่งอาจทําให้เกิดความเข้าใจผิดหรือบิดเบือนข้อเท็จจริง(4) ได้รับข้อมูลหรือคําแนะนําอย่างต่อเนื่องภายหลังจากที่ได้ลงทุนในหน่วยลงทุนนั้นแล้วส่วน ๒ การเปิดบัญชีและการรู้จักกับผู้ลงทุน\_\_\_\_\_\_\_\_\_\_\_\_\_\_ข้อ ๙ ก่อนการเปิดบัญชี บริษัทหลักทรัพย์ต้องแจ้งสิทธิต่าง ๆ ที่ควรทราบแก่ผู้ลงทุน รวมทั้งตรวจสอบความมีตัวตนของผู้ลงทุน และดําเนินการให้เป็นไปตามประกาศเกี่ยวกับการจัดให้มีระบบการบริหารความเสี่ยงเพื่อป้องกันการใช้บริการธุรกิจหลักทรัพย์เป็นช่องทางในการฟอกเงินและการสนับสนุนทางการเงินแก่การก่อการร้ายด้วยข้อ ๑๐ บริษัทหลักทรัพย์ต้องจัดทําข้อมูลผู้ลงทุน โดยต้องขอข้อมูลจากผู้ลงทุนเพื่อประกอบการดําเนินการดังกล่าวด้วย ข้อมูลผู้ลงทุนที่ใช้ในการประมวลผลตามข้อ 11 ต้องจัดทําขึ้นล่วงหน้าก่อนการให้คําแนะนําแก่ผู้ลงทุนไม่เกินกว่าสองปีข้อ ๑๑ บริษัทหลักทรัพย์ต้องจัดให้มีระบบในการประมวลผลข้อมูลที่ได้รับจากผู้ลงทุนแต่ละรายในเรื่องดังต่อไปนี้ เพื่อประกอบการให้คําแนะนําที่สอดรับกับระดับความเสี่ยงของกองทุนรวมตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนการเสนอขายหน่วยลงทุนของกองทุนรวม (1) วัตถุประสงค์ในการลงทุน (2) ประสบการณ์ในการลงทุน (3) ฐานะการเงิน (4) ความรู้ความเข้าใจเกี่ยวกับการลงทุน (5) ความเสี่ยงที่ยอมรับได้ (6) ปัจจัยอื่น ๆ ของผู้ลงทุนที่จําเป็นต่อการให้คําแนะนําที่สอดรับกับระดับความเสี่ยงของกองทุนรวมตามที่สํานักงานประกาศกําหนดข้อ ๑๒ ในกรณีที่ผู้ลงทุนรายใดปฏิเสธที่จะให้ข้อมูล หรือให้ข้อมูลที่ไม่ครบถ้วน ตามที่กําหนดในข้อ 11 บริษัทหลักทรัพย์ต้องปฏิเสธไม่ให้คําแนะนําการลงทุนและไม่ขายหน่วยลงทุนให้แก่ผู้ลงทุนรายดังกล่าวข้อ ๑๓ การขายหน่วยลงทุนของกองทุนรวมตลาดเงินที่มีนโยบายการลงทุนในประเทศไทย บริษัทหลักทรัพย์จะไม่ดําเนินการตามข้อ 10 ข้อ 11 และข้อ 12 ก็ได้ข้อ ๑๔ สัญญาที่ทํากับผู้ลงทุนต้องครอบคลุมถึงขอบเขตการให้บริการ สิทธิหน้าที่ และความรับผิดชอบของบริษัทหลักทรัพย์ และต้องไม่มีข้อความที่ปฏิเสธความรับผิดชอบของบริษัทหลักทรัพย์ต่อผู้ลงทุนจากการกระทําหรือละเว้นการกระทําโดยจงใจหรือประมาทเลินเล่อของบริษัทหลักทรัพย์หรือพนักงานของบริษัทหลักทรัพย์ส่วน ๓ การให้คําแนะนําการลงทุนและการให้บริการ ซื้อขายหน่วยลงทุน\_\_\_\_\_\_\_\_\_\_\_\_\_\_ข้อ ๑๕ ก่อนการขายหน่วยลงทุนของกองทุนรวม บริษัทหลักทรัพย์ต้องดําเนินการดังต่อไปนี้ (1) จัดให้มีการให้คําแนะนําที่เหมาะสมถูกต้องตรงตามวัตถุประสงค์และความต้องการของผู้ลงทุน โดยพิจารณาจากผลของการประมวลผลข้อมูลที่ได้รับจากผู้ลงทุน (2) จัดส่งหรือแจกจ่ายหนังสือชี้ชวน และใบจองซื้อหน่วยลงทุนหรือใบคําสั่งซื้อหน่วยลงทุน แล้วแต่กรณี ให้แก่ผู้ลงทุน การขายหน่วยลงทุนของกองทุนรวมตลาดเงินที่มีนโยบายการลงทุนในประเทศไทย บริษัทหลักทรัพย์จะไม่ดําเนินการตามวรรคหนึ่ง (1) ก็ได้ข้อ ๑๖ ในกรณีที่ผู้ลงทุนไม่ประสงค์จะลงทุนในหน่วยลงทุนตามคําแนะนํา ของบริษัทหลักทรัพย์ ให้บริษัทหลักทรัพย์ดําเนินการดังต่อไปนี้ (1) ชี้แจงเพิ่มเติมเกี่ยวกับระดับความเสี่ยงของกองทุนรวมที่ผู้ลงทุนประสงค์จะลงทุนในกรณีที่กองทุนรวมดังกล่าวมีระดับความเสี่ยงที่สูงกว่าระดับความเสี่ยงที่ผู้ลงทุนรับได้ (2) ดําเนินการด้วยวิธีการใด ๆ เพื่อให้สามารถยืนยันได้ว่าผู้ลงทุนได้รับทราบถึงระดับความเสี่ยงของกองทุนรวมตาม (1) แล้วข้อ ๑๗ ในการจัดให้มีการให้คําแนะนําแก่ผู้ลงทุนโดยผู้ประกอบธุรกิจหลักทรัพย์ต่างประเทศ ให้บริษัทหลักทรัพย์ดําเนินการดังต่อไปนี้ (1) พิจารณาคัดเลือกผู้ประกอบธุรกิจหลักทรัพย์ต่างประเทศว่ามีความน่าเชื่อถือและมีความสามารถดําเนินการให้คําแนะนําได้ตามกฎหมายที่ควบคุมการประกอบธุรกิจในต่างประเทศนั้น (2) แจ้งหลักเกณฑ์เกี่ยวกับการให้คําแนะนําตามกฎหมายว่าด้วยหลักทรัพย์และตลาดหลักทรัพย์ให้ผู้ประกอบธุรกิจหลักทรัพย์ต่างประเทศทราบ (3) แจ้งชื่อและที่อยู่ของบริษัทหลักทรัพย์เพื่อให้ผู้ลงทุนสามารถติดต่อสอบถามเกี่ยวกับการให้คําแนะนําได้ และ (4) ในกรณีที่มีการแปลบทวิเคราะห์ บริษัทหลักทรัพย์ต้องดูแลให้การแปลเป็นไปตามหลักเกณฑ์ที่กําหนดโดยหน่วยงานที่เกี่ยวข้องกับธุรกิจหลักทรัพย์ที่สํานักงานยอมรับ ผู้ประกอบธุรกิจหลักทรัพย์ต่างประเทศตามวรรคหนึ่ง ต้องเป็นบุคคลที่ได้รับอนุญาตให้ประกอบธุรกิจหลักทรัพย์จากหน่วยงานกํากับดูแลด้านหลักทรัพย์และตลาดซื้อขายหลักทรัพย์ในต่างประเทศที่เป็นสมาชิกของ International Organization of Securities Commissions (IOSCO)ข้อ ๑๘ การให้บริการซื้อขายหน่วยลงทุน บริษัทหลักทรัพย์ต้องดําเนินการดังต่อไปนี้(1) จัดให้มีผู้ติดต่อกับผู้ลงทุนซึ่งได้รับความเห็นชอบจากสํานักงานตามหลักเกณฑ์ที่สํานักงานประกาศกําหนด ในจํานวนที่เพียงพอเพื่อเป็นผู้ทําหน้าที่ขายหรือรับซื้อคืนหน่วยลงทุนหรือให้คําแนะนํากับผู้ลงทุนที่มิใช่ผู้ลงทุนสถาบัน หรือวิเคราะห์การลงทุนในหน่วยลงทุน(2) ควบคุมดูแลให้ผู้ติดต่อกับผู้ลงทุนให้ข้อมูลหรือคําแนะนําเกี่ยวกับการลงทุนในหน่วยลงทุนอย่างเหมาะสม(3) จัดให้มีช่องทางอย่างเพียงพอและเหมาะสมที่ทําให้ผู้ลงทุนสามารถเข้าถึงข้อมูลที่ใช้ประกอบการตัดสินใจซื้อขายหน่วยลงทุนได้(4) จัดให้มีระบบการดําเนินการเพื่อให้มั่นใจได้ว่าการขายหน่วยลงทุนดังกล่าวมิได้รบกวนความเป็นส่วนตัว ก่อความรําคาญ หรือเร่งรัดให้ผู้ลงทุนตัดสินใจ(5) ในการขายหน่วยลงทุนที่มีการส่งเสริมการขายหรือบริการเสริม บริษัทหลักทรัพย์ต้องดําเนินการด้วยความยุติธรรมและไม่โน้มน้าวจูงใจให้ผู้ลงทุนเข้าใจผิด หรือเร่งรัดให้ผู้ลงทุนตัดสินใจลงทุนโดยมิได้คํานึงถึงความเสี่ยงหรือความเหมาะสมในการลงทุน(6) ดําเนินการให้เป็นไปตามหลักเกณฑ์ที่ออกตามกฎหมายว่าด้วยหลักทรัพย์และตลาดหลักทรัพย์ในส่วนที่เกี่ยวกับการประกอบธุรกิจของตนดังต่อไปนี้ (ก) การจัดสรรหน่วยลงทุนให้แก่บุคคลหรือกลุ่มบุคคลเดียวกันใด และ (ข) การประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุนและราคารับซื้อคืนหน่วยลงทุนของกองทุนรวม ทั้งนี้ เฉพาะในส่วนที่เกี่ยวกับการประกอบธุรกิจของตน (7) เปิดเผยให้ผู้ลงทุนทราบอย่างครบถ้วนและชัดเจนกรณีที่มีการให้บริการซื้อขายหน่วยลงทุนที่แตกต่างจากที่กําหนดไว้ในโครงการจัดการกองทุนรวมข้อ ๑๙ การให้บริการซื้อขายหน่วยลงทุนทางอิเล็กทรอนิกส์ บริษัทหลักทรัพย์ต้องมีวิธีดําเนินการเพื่อให้มั่นใจได้ว่าผู้ลงทุนได้รับข้อมูลและคําแนะนําครบถ้วนให้บริษัทหลักทรัพย์แจ้งวันเริ่มให้บริการและรายละเอียดของการให้บริการ พร้อมทั้งนําส่งเอกสารที่เกี่ยวข้องให้สํานักงานทราบก่อนวันเริ่มให้บริการตามวรรคหนึ่ง ข้อ ๒๐ การขายหน่วยลงทุนควบคู่กรมธรรม์ที่บริษัทหลักทรัพย์มีหน้าที่ต้องนําส่งเงินค่าสั่งซื้อหน่วยลงทุนให้บริษัทจัดการกองทุนรวม บริษัทหลักทรัพย์ต้องนําส่งเงินค่าสั่งซื้อหน่วยลงทุนให้บริษัทจัดการกองทุนรวมภายในระยะเวลาดังต่อไปนี้(1) ในกรณีที่เป็นการขายหน่วยลงทุนควบคู่กรมธรรม์ต่อประชาชนครั้งแรก ให้นําส่งเงินค่าสั่งซื้อหน่วยลงทุนควบคู่กรมธรรม์ภายในสามวันทําการนับแต่วันสิ้นสุดระยะเวลาจองซื้อ(2) ในกรณีอื่นใดนอกจากกรณีตาม (1) ให้นําส่งเงินค่าสั่งซื้อหน่วยลงทุนควบคู่กรมธรรม์ภายในสามวันทําการนับแต่วันที่ระบุในใบคําสั่งซื้อหน่วยลงทุนควบคู่กรมธรรม์นั้นทั้งนี้ ในกรณีที่ผู้ลงทุนซื้อหน่วยลงทุนควบคู่กรมธรรม์เป็นครั้งแรกสําหรับกรมธรรม์ประกันชีวิตควบการลงทุนแต่ละกรมธรรม์ บริษัทหลักทรัพย์ต้องให้สิทธิแก่ผู้ลงทุนในการยกเลิกคําสั่งซื้อหรือขายคืนหน่วยลงทุน โดยในกรณีที่ผู้ซื้อหน่วยลงทุนยกเลิกคําสั่งขายคืนหน่วยลงทุนควบคู่กรมธรรม์ บริษัทหลักทรัพย์จะเก็บค่าธรรมเนียมการรับซื้อคืนหน่วยลงทุนดังกล่าวมิได้ หมวด ๕ การเก็บเอกสารหลักฐาน\_\_\_\_\_\_\_\_\_\_\_\_\_\_\_ข้อ ๒๑ บริษัทหลักทรัพย์ต้องจัดเก็บเอกสารตามหลักเกณฑ์ดังต่อไปนี้ (1) เอกสารหลักฐานที่เกี่ยวข้องกับคําขอเปิดบัญชี ข้อมูลผู้ลงทุน และผลของการประมวลผลข้อมูลที่ได้รับจากผู้ลงทุนทั้งหมด โดยให้จัดเก็บตลอดระยะเวลาที่ผู้ลงทุนเป็นลูกค้า และจัดเก็บต่อไปอีกเป็นระยะเวลาอย่างน้อยห้าปีนับแต่วันที่มีการปิดบัญชี ทั้งนี้ การจัดเก็บดังกล่าวต้องอยู่ในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้า (2) เอกสารหลักฐานที่เกี่ยวข้องกับการซื้อขายหน่วยลงทุน ซึ่งรวมถึงเอกสารหลักฐานที่แสดงถึงการปฏิบัติหน้าที่ของบริษัทหลักทรัพย์ตามข้อ 15 และข้อ 16 โดยให้จัดเก็บไว้ให้ ครบถ้วนอย่างน้อยเป็นระยะเวลาห้าปีนับแต่วันที่ซื้อขาย ทั้งนี้ การจัดเก็บในระยะเวลาหนึ่งปีแรกต้องอยู่ในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้า (3) เอกสารหลักฐานที่เกี่ยวข้องกับการให้คําแนะนํา ซึ่งรวมถึงบทวิเคราะห์หรือเอกสารประกอบการให้คําแนะนําอื่นใด โดยให้จัดเก็บไว้อย่างน้อยเป็นระยะเวลาสองปีนับแต่วันที่ให้คําแนะนํา ในกรณีที่มีข้อร้องเรียนเกี่ยวกับการให้คําแนะนําหรือการซื้อขายหน่วยลงทุน หากการดําเนินการเกี่ยวกับข้อร้องเรียนยังไม่แล้วเสร็จภายในระยะเวลาจัดเก็บเอกสารหลักฐานตามวรรคหนึ่ง ให้บริษัทหลักทรัพย์จัดเก็บเอกสารหลักฐานที่เกี่ยวข้องกับข้อร้องเรียนไว้ต่อไป จนกว่าการดําเนินการเกี่ยวกับข้อร้องเรียนจะแล้วเสร็จหมวด ๖ หลักเกณฑ์เพิ่มเติมสําหรับการประกอบธุรกิจการเป็น นายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน\_\_\_\_\_\_\_\_\_\_\_ส่วน ๑ บททั่วไป\_\_\_\_\_\_\_\_\_\_\_ข้อ ๒๒ บริษัทหลักทรัพย์จะซื้อขายหน่วยลงทุนของกองทุนรวมในตลาดรองได้ เมื่อเป็นไปตามหลักเกณฑ์ดังต่อไปนี้ (1) โครงการจัดการกองทุนรวม และข้อผูกพันระหว่างผู้ถือหน่วยลงทุนกับบริษัทจัดการกองทุนรวม ต้องไม่มีข้อจํากัดการโอนหน่วยลงทุนที่บริษัทหลักทรัพย์จะให้บริการซื้อขาย (2) ในกรณีที่บริษัทหลักทรัพย์ให้บริการซื้อขายหน่วยลงทุนตรงกับวันที่บริษัทจัดการกองทุนรวมเปิดขายหรือรับซื้อคืนหน่วยลงทุน บริษัทหลักทรัพย์ต้องซื้อขายหน่วยลงทุนในราคาเดียวกับราคาขายหรือราคารับซื้อคืนหน่วยลงทุนที่ได้คํานวณตามวิธีการที่กําหนดไว้ในโครงการจัดการกองทุนรวม (3) การให้บริการซื้อขายหน่วยลงทุนในกรณีอื่นนอกเหนือจาก (2) บริษัทหลักทรัพย์ต้องเปิดเผยมูลค่าหน่วยลงทุนที่บริษัทจัดการกองทุนรวมคํานวณและประกาศล่าสุด ตลอดจนข้อมูลอื่นที่มีผลต่อการตัดสินใจซื้อขายหน่วยลงทุน ซึ่งสามารถทําให้ผู้ลงทุนทราบถึงความแตกต่างระหว่าง การซื้อขายหน่วยลงทุนกับบริษัทหลักทรัพย์กับการขายหรือรับซื้อคืนหน่วยลงทุนกับบริษัทจัดการกองทุนรวมได้ ความในวรรคหนึ่ง (2) และ (3) มิให้นํามาใช้บังคับกับการซื้อขายหน่วยลงทุนในตลาดหลักทรัพย์ และการซื้อขายหน่วยลงทุนของกองทุนรวมอีทีเอฟ ส่วน ๒ การเป็นนายหน้าซื้อขายหน่วยลงทุน\_\_\_\_\_\_\_\_\_\_\_ข้อ ๒๓ ในการทําหน้าที่เป็นนายหน้าหรือตัวแทนของผู้ลงทุนในการซื้อขายหน่วยลงทุนที่จดทะเบียนในตลาดหลักทรัพย์ ให้บริษัทหลักทรัพย์ซึ่งเป็นสมาชิกของตลาดหลักทรัพย์ปฏิบัติตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และค้าหลักทรัพย์ ที่มิใช่ตราสารแห่งหนี้หรือหน่วยลงทุน รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียนที่ออกหรือวางแนวปฏิบัติตามประกาศคณะกรรมการกํากับตลาดทุนดังกล่าว โดยอนุโลมส่วน ๓ การเป็นนายหน้าซื้อขายหน่วยลงทุน แบบไม่เปิดเผยชื่อผู้ถือหน่วยลงทุน(Omnibus Account)\_\_\_\_\_\_\_\_\_\_\_ข้อ ๒๔ ในกรณีที่บริษัทหลักทรัพย์ให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) ให้บริษัทหลักทรัพย์ปฏิบัติดังต่อไปนี้(1) จัดให้มีระบบในการปฏิบัติงานที่ทําให้มั่นใจได้ว่าผู้ลงทุนจะได้รับการปฏิบัติอย่างสุจริตและเป็นธรรมในเรื่องดังต่อไปนี้ (ก) การจัดทําบัญชีรายชื่อผู้ลงทุน (ข) การแยกทรัพย์สินของผู้ลงทุนออกจากทรัพย์สินของบริษัทหลักทรัพย์ (ค) การดูแลรักษาทรัพย์สินของผู้ลงทุน (ง) การจัดทํารายงานให้ถูกต้อง ครบถ้วน และเป็นปัจจุบัน และ (จ) การจัดส่งรายงานที่เกี่ยวข้องให้แก่ผู้ลงทุนในระยะเวลาที่เหมาะสม ให้บริษัทหลักทรัพย์แจ้งระบบงานตามวรรคหนึ่งต่อสํานักงานเป็นลายลักษณ์อักษรล่วงหน้าก่อนดําเนินการ(2) ในกรณีที่บริษัทหลักทรัพย์ประสงค์จะปฏิบัติต่อผู้ลงทุนในเรื่องใดซึ่งมีผลทําให้ผู้ลงทุนได้รับเงื่อนไขหรือสิทธิประโยชน์ที่ไม่เท่าเทียมกับการซื้อขายหน่วยลงทุนแบบเปิดเผยชื่อผู้ถือหน่วยลงทุน ให้บริษัทหลักทรัพย์จัดให้มีหลักฐานที่แสดงว่าผู้ลงทุนทราบและยอมรับเงื่อนไขและสิทธิประโยชน์ที่ไม่เท่าเทียมกันนั้นแล้ว ทั้งนี้ การปฏิบัติดังกล่าวต้องไม่ขัดหรือแย้งและไม่น้อยกว่าหลักเกณฑ์เกี่ยวกับการจัดตั้งและจัดการกองทุนรวมตามกฎหมายว่าด้วยหลักทรัพย์และตลาดหลักทรัพย์ ประกาศ กฎ หรือคําสั่งที่ออกตามกฎหมายดังกล่าว ข้อ ๒๕ ในกรณีที่บริษัทหลักทรัพย์ให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน สําหรับการซื้อขายหน่วยลงทุนของกองทุนรวมที่ต้องอยู่ภายใต้บังคับของประกาศที่กําหนดหลักเกณฑ์เกี่ยวกับอัตราการจัดสรรและการถือหน่วยลงทุนของบุคคลหรือกลุ่มบุคคลเดียวกัน ให้บริษัทหลักทรัพย์ที่เป็นเจ้าของบัญชีดําเนินการดังต่อไปนี้ด้วย(1) ตรวจสอบหรือดําเนินการให้มีการตรวจสอบว่ามีบุคคลหรือกลุ่มบุคคลเดียวกันใดในบัญชีดังกล่าวถือหน่วยลงทุนของกองทุนรวมใดเกินกว่าอัตราที่กําหนด(2) แจ้งให้บริษัทจัดการกองทุนรวมทราบโดยพลันเมื่อปรากฏว่าบุคคลหรือกลุ่มบุคคลเดียวกันใดในบัญชีนั้นถือหน่วยลงทุนของกองทุนรวมใดเกินกว่าอัตราที่กําหนด ทั้งนี้ ในกรณีที่บุคคลหรือกลุ่มบุคคลดังกล่าวเป็นบุคคลที่ได้รับยกเว้นให้ได้รับการจัดสรรหน่วยลงทุนเกินกว่าอัตราดังกล่าว บริษัทหลักทรัพย์ต้องระบุด้วยว่าเป็นบุคคลที่ได้รับยกเว้นตามกรณีใด (3) แจ้งให้บริษัทจัดการกองทุนรวมทราบ เมื่อบุคคลใดหรือกลุ่มบุคคลเดียวกันใดที่ถือหน่วยลงทุนของกองทุนรวมใดเกินกว่าอัตราที่กําหนด มีการลดสัดส่วนการถือหน่วยลงทุนจนเป็นไปตามอัตราที่กําหนดแล้ว(4) ไม่นับคะแนนเสียงของบุคคลหรือกลุ่มบุคคลเดียวกันนั้นในส่วนที่ต้องห้ามมิให้นับรวมในจํานวนเสียงในการขอมติจากผู้ถือหน่วยลงทุนในบัญชีดังกล่าว การพิจารณาความเป็นกลุ่มบุคคลเดียวกันตามวรรคหนึ่ง ให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนข้อ ๒๖ ในกรณีที่ผู้ลงทุนไม่ได้รับเอกสารแสดงสิทธิในหน่วยลงทุนที่ออกให้โดยบริษัทจัดการกองทุนรวม บริษัทหลักทรัพย์ต้องจัดให้มีหลักฐานที่ผู้ลงทุนสามารถใช้แสดงสิทธิในความเป็นเจ้าของหน่วยลงทุนและใช้อ้างอิงต่อบริษัทจัดการกองทุนรวมและบุคคลอื่นได้ และในกรณีที่มีข้อจํากัดสิทธิของผู้ลงทุน ให้ระบุข้อจํากัดสิทธิเช่นว่านั้นในหลักฐานดังกล่าวด้วย ส่วน ๔ การค้าหน่วยลงทุน\_\_\_\_\_\_\_\_\_\_\_\_ข้อ ๒๗ ในการค้าหน่วยลงทุน ให้บริษัทหลักทรัพย์ปฏิบัติตามหลักเกณฑ์ดังต่อไปนี้(1) แจ้งราคาเสนอซื้อขายและกําหนดเวลาที่ราคาเสนอซื้อขายจะสิ้นผลให้ผู้ลงทุนทราบ โดยกรณีที่การเสนอซื้อขายดังกล่าวมีเงื่อนไข บริษัทหลักทรัพย์ต้องชี้แจงเงื่อนไขให้ผู้ลงทุนทราบโดยชัดเจนด้วย(2) รับซื้อหรือขายตามราคาเสนอซื้อขาย โดยบริษัทหลักทรัพย์จะปฏิเสธไม่รับซื้อหรือขายได้เฉพาะกรณีที่กําหนดไว้เป็นเงื่อนไขเท่านั้น ทั้งนี้ บริษัทหลักทรัพย์ต้องแสดงข้อเท็จจริงที่เป็นเหตุแห่งการปฏิเสธแก่ผู้ลงทุนได้อย่างชัดเจนด้วย(3) ในกรณีที่ได้รับแต่งตั้งจากบริษัทจัดการให้เป็นผู้ดูแลสภาพคล่องให้แก่หน่วยลงทุนของกองทุนรวมใด หากโครงการจัดการกองทุนรวมนั้นมีการกําหนดสิทธิหน้าที่และความรับผิดชอบของผู้ดูแลสภาพคล่องไว้ ผู้ค้าหน่วยลงทุนต้องปฏิบัติให้เป็นไปตามที่กําหนดไว้ในโครงการจัดการกองทุนรวมดังกล่าวด้วยส่วน ๕ การจัดจําหน่ายหน่วยลงทุน \_\_\_\_\_\_\_\_\_\_\_ข้อ ๒๘ ในการจัดจําหน่ายหน่วยลงทุน ให้บริษัทหลักทรัพย์ดําเนินการดังต่อไปนี้ (1) ดําเนินการจัดจําหน่ายหน่วยลงทุนตามหลักเกณฑ์และวิธีการที่กําหนดไว้ในโครงการจัดการกองทุนรวมและหนังสือชี้ชวน ทั้งนี้ ในกรณีที่ในหนังสือชี้ชวนไม่กําหนดหลักเกณฑ์และวิธีการจัดจําหน่ายหน่วยลงทุนไว้ ให้ผู้จัดจําหน่ายหน่วยลงทุนกําหนดรายละเอียด ขั้นตอน วิธีการจองซื้อ และเงื่อนไขในการจัดสรรหน่วยลงทุนให้ผู้ลงทุนทราบโดยเปิดเผยก่อนการจัดจําหน่ายหน่วยลงทุน และต้องปฏิบัติให้เป็นไปตามที่กําหนดไว้นั้นด้วย (2) นําเงินค่าจองซื้อหน่วยลงทุนเข้าบัญชีเพื่อการจองซื้อหน่วยลงทุนของผู้เสนอขาย หน่วยลงทุน หรือแยกเงินค่าจองซื้อหน่วยลงทุนออกจากบัญชีทรัพย์สินของผู้จัดจําหน่ายหน่วยลงทุน ภายในวันทําการถัดจากวันที่ผู้จัดจําหน่ายหน่วยลงทุนเรียกเก็บเงินจากผู้จองซื้อหน่วยลงทุนได้ โดยต้องไม่นําเงินค่าจองซื้อหน่วยลงทุนดังกล่าวไปใช้ในกิจการใด ๆ (3) คืนเงินค่าจองซื้อหน่วยลงทุนให้แก่ผู้จองซื้อหน่วยลงทุนที่ไม่ได้รับการจัดสรรภายในสิบสี่วันทําการนับแต่วันปิดการเสนอขาย หากไม่สามารถคืนเงินให้แก่ผู้จองซื้อหน่วยลงทุนได้ภายในกําหนดเวลาดังกล่าว จะต้องมีข้อกําหนดให้ผู้จองซื้อหน่วยลงทุนที่ไม่ได้รับการจัดสรรมีสิทธิได้รับดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่พ้นกําหนดเวลานั้นหมวด ๗ บทเฉพาะกาลและวันมีผลใช้บังคับของประกาศ \_\_\_\_\_\_\_\_\_\_\_\_\_\_\_\_\_ข้อ ๒๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2547 ประกาศคณะกรรมการกํากับตลาดทุน ที่ ทข. 55/2552 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2552 หรือประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 แล้วแต่กรณี ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะมีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๓๐ ในกรณีที่มีประกาศฉบับอื่นใดที่อ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2547 ประกาศคณะกรรมการกํากับตลาดทุน ที่ ทข. 55/2552 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2552 หรือประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุนและการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 ให้การอ้างอิงดังกล่าวหมายถึงการอ้างอิงประกาศฉบับนี้ ข้อ ๓๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 22 ธันวาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อกําหนดมาตรฐานขั้นต่ําของบริษัทหลักทรัพย์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุน ซึ่งจะทําให้บริษัทหลักทรัพย์สามารถให้บริการแก่ผู้ลงทุนอย่างมีประสิทธิภาพเป็นที่เชื่อถือและไว้วางใจ และเกิดความเชื่อมั่นในภาพรวมของธุรกิจหลักทรัพย์ จึงจําเป็นต้องออกประกาศนี้